# ג'ון הולט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ון קלדוול הולט (14 באפריל 1923 - 14 בספטמבר 1985) היה מחנך וסופר אמריקאי, ואחד התומכים והמקדמים של חינוך ביתי.

## [עריכה] לפני שבחר בהוראה

הולט נולד בניו יורק, כבכור מבין שלושה ילדים, ולמד בבתי ספר פרטיים.

סמוך לסיום לימודיו באוניברסיטה, הצטרף הולט לצי ארצות הברית ושירת על סיפונה של הצוללת USS Barbero שנלחמה באוקיאנוס הפסיפי במלחמת העולם השניה. במהלך המלחמה הוא הגיע למסקנה שכלי נשק גרעיניים הינה הסכנה הגדולה ביותר בעולם, ושרק ממשלה עולמית תוכל למנוע מלחמה גרעינית.

לאחר שרותו הצבאי, הוא החל לעבוד בסניף הניו-יורקי של United World Federalists, בשש שנים הוא התקדם ממשרה של עובד בחדר הדואר למנהל הסניף. למרות זאת, הוא הפך למתוסכל עקב אי יעילותו של הארגון ועזב אותו בשנת ב1952.

## [עריכה] קריירה בחינוך

בעידודה של אחותו, הפך הולט למורה. לאחר מספר שנים בהן לימד בקולורדו, הוא עבר לבוסטון. שם פגש את המורה ביל הל, ויחדיו הם התחילו פרויקט תצפית בכיתה. אחד מהם היה מלמד בעוד האחר מתצפת. במהלך 11 שנות הוראה אסף הולט סיכומי תצפיות רבות והערות, שהפכו להיות הבסיס לשני ספריו הראשונים: כיצד נכשלים ילדים (אשר יצא במהדורה עברית) וכיצד לומדים ילדים. הספרים האלו מכילים את הבסיס לפילוסופיה החינוכית של הולט. לפי הבנתו הסיבה המרכזית שבגינה ילדים אינם לומדים בבתי ספר הינה פחד: פחד מלומר את התשובות הלא נכונות, פחד מלהיות צחוק בעיני המורים ושאר הילדים, פחד מפני לא להיות טובים מספיק. לדבריו, המצב הזה החמיר על ידי העובדה שילדים הוכרחו ללמוד נושאים שאינם מעניינים אותם.

הולט השתכנע, לאחר שנות עבודה רבות במסגרת בית הספר, שרפורמה בבתי הספר אינה אפשרית, משום שהמערכת הינה שגויה מהיסוד. הולט הפך להיות לאחד התומכים והמקדמים של חינוך ביתי. לדבריו, אין זה מספיק להוציא את הילדים מסביבת בית הספר, אם ההורים פשוט יצרו מחדש את בית הספר בביתם.

לכן, הולט האמין שאין צורך להכריח ילדים ללמוד, הם יעשו זאת באופן טבעי, אם ינתן להם החופש ללכת בעקבות תחומי העניין האישיים שלהם וכן מגוון משאבים ללמוד מהם. גישה זו הפכה להיות מוכרת כ-unschooling.

בשנת 1977 הולט ייסד את מגזין החינוך הביתי הראשון בארצות הברית Growing Without Schooling.

הולט כתב 11 ספרים, ביניהם, לעולם לא מאוחר מדי, המתאר את חוויותיו כשלמד לנגן בצ'לו אחרי גיל ארבעים. לאחר שהוציא כבר מספר ספרים, וגיבש את גישתו, הוציא מחדש את הספרים "כיצד נכשלים ילדים" ו"כיצד לומדים ילדים", בתוספת הערות והרחבה. הוא לא הספיק לסיים את כתיבת ספרו האחרון, בלמידה מתמדת‏, אך מכיוון שהיה טיוטה מגובשת עם ציון קטעים ממאמרים והרצאות שיש לשלב בפרקים השונים, ממשיכי דרכו פירסמו את הספר לאחר מותו.

## [עריכה] ספריו בעברית

- כיצד נכשלים ילדים, הוצאת מסדה, רמת-גן , 1974.
- בלמידה מתמדת, הוצאת פראג, תל אביב, 2004.

## [עריכה] קישורים חיצוניים

- [/http://www.ab-lifeschooling.com ג'ון הולט אבי החינוך הביתי. א-ב בחינוך ביתי - מידענות]
- הכרות עם ג'ון הולט, אבי ה-Unschooling מאת יונת שרון
- קטעים בעברית מתוך הספר "בלמידה מתמדת", ספרו האחרון של הולט
- John Holt and the Origins of Contemporary Homeschooling

## [עריכה] ראו גם

- חינוך

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%94%D7%95%D7%9C%D7%98.html

קטגוריות: אנשי המאה ה-20 | אנשי חינוך | אנשי חינוך אמריקאים | סופרים | סופרים אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch
- English